Feri  beroperasi 7 pagi hingga7 malam
KUCHING: Semua perkhidmatan feri di Sarawak hanya akan beroperasi dari 7
pagi hingga 7 malam sahaja setiap hari kecuali Feri Sungai Limbang dan Feri
Sungai Krian akan ditutup untuk orang awam. Pengarah Kerja Raya Sarawak Datu Zuraimi Sabki berkata, tindakan ini
diambil selaras dengan Perintah Kawalan Pergerakan (PKP) yang telah diumumkan
oleh Perdana Menteri Tan Sri Muhyiddin Yassin di bawah Akta Pencegahan Penyakit
Berjangkit dan Akta Polis 1967. “Seperti yang dipersetujui oleh Jawatankuasa Bencana Bahagian, berkuatkuasa
25 Mac sehingga tamat tempoh PKP iaitu 14 April, perkhidmatan feri di seluruh
negeri untuk orang awam akan dipinda,” katanya menerusi satu kenyataan. Menurutnya, perkhidmatan feri yang beroperasi dari 7 pagi hingga 7 malam
adalah feri lintasan Batang Rambungan, Batang Lupar, Batang Saribas, Batang
Paloh, Muara Lassa, Batang Igan, Sungai Sian, 
Batang Kemena, Sungai Lidan dan Batang Lawas. Sementara itu laluan feri di Sungai
Limbang dan Sungai Krian di Kabong adalah ditutup untuk orang awam. Terdahulu Perdana Menteri pada Rabu mengumumkan bahawa PKP dilanjutkan
sehingga 14 April daripada tarikh asal 31 Mac berikutan trend jangkitan positif
Covid-19 masih berterusan dan belum menurun. 
See author's posts
